ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት 'ብሰንኪ ኮሮናቫይረስ ብዙሕ ሓዳር ይፈርስ ኣሎ' 4 ታሕሳስ 2020 ካብ ሰሜን ኣመሪካ ክሳብ ምዕራብ ኣፍሪቃ - ቅድም ኢሉ ኣዝዮም ሕጉሳት ዝነበሩ መጻምዲ ይፈላለዩን ይፋትሑን ኣለው። ገሊኦም ብምኽንያት ለበዳ ኮሮናቫይረስ ዝፈጠሮ ጭንቀት'ዩ ክብሉ ከለው፡ ገሊኦም ከኣ ተሓቢኦም ዝጸንሑ ጸገማት ክወጽኡ ስለ ዝጀመሩ'ዩ ይብሉ። ሬኒ፡ ኣብ ናይጄሪያ እያ ትቕመጥ። ኣብ ገዛ ኣባላት ስድርኣ ዓው ዓው ይብሉ ስለ ዘለው ድምጻ ኣትሕት ኣቢላ ብቴሌፎን ተዛሪባትና። "ሰብኣየይ ካልእ ኣፍቃሪት ከም ዘላቶ ኣብ እዋን ዕጽዋ'የ ፈሊጠ" ትብል። በዚ ተጨቓጪቖም። ንሱ ኸኣ 'ቴሌፎነይ እንታይ ክትገብሪ ርኢኺዮ?'
